কালচিনিতে মমতার জনসভায় উপস্থিত জন বার্লা! আজই কি ফুলবদলের সম্ভাবনা?

আলিপুরদুয়ার: অবশেষে সত্যি হতে চলেছে জল্পনা। আজই ফুল বদলের সম্ভাবনা বিজেপির প্রাক্তন সাংসদ জন বার্লার! রাজ্য সফরে মুখ্যমন্ত্রী। আজ অর্থাৎ বৃহস্পতিবার কালচিনিতে সুভাষিনী চা বাগানে মুখ্যমন্ত্রী উপস্থিত প্রশাসনিক বৈঠকের জন্য। আর সেখানেই উপস্থিত প্রাক্তন কেন্দ্রীয় মন্ত্রী জন বার্লা। তবে আপাতত মুখ্যমন্ত্রী জনসংযোগে ব্যস্ত। আর মনে করা হচ্ছে মুখ্যমন্ত্রীর উপস্থিতিতেই জন বার্লা যোগ দেবেন তৃণমূলে।

আরও পড়ুন: মমতার সভায় উপস্থিত থাকতে চলেছেন বিজেপির জন বার্লা! আজই কি যোগ দিতে চলেছেন তৃণমূলে?

মুখ্যমন্ত্রীর প্রশাসনিক বৈঠকের মঞ্চে আজ উপস্থিত হন জন বার্লা। আর সেখানেই দেখা যায় প্রাক্তন কেন্দ্রীয় মন্ত্রীর সঙ্গে কথা বলতেও দেখা যায় মুখ্যমন্ত্রীকে। মনে করা হচ্ছে অবশেষে সব জল্পনার অবসান ঘটিয়ে আজই তিনি যোগ দিতে চলেছেন ঘাসফুলে।

উল্লেখ্য, এর আগেই আমরা জানিয়েছিলাম প্রাক্তন কেন্দ্রীয় মন্ত্রী জন বার্লা মুখ্যমন্ত্রীর জনসভা থেকে ফুল বদল করতে পারেন। অর্থাৎ পদ্মফুল ছেরে ঘাসফুলে। কিন্তু হঠাৎ কেন দল বদল করতে যাবেন তিনি? প্রাথমিকভাবে মনে করা হচ্ছে, লোকসভা ভোটে জন বার্লাকে টিকিট দেয়নি বিজেপি। তাঁর পরিবর্তে টিকিট দেওয়া হয় মনোজ টিগ্গাকে। যা নিয়ে ক্ষুব্ধ হন বিজেপির প্রাক্তন সাংসদ। প্রকাশ্যে একাধিকবার নিজের দলের বিরুদ্ধে ক্ষোভ উগড়ে দিয়েছেন তিনি, করেছেন বিতর্কিত মন্তব্যও। শুধু তাই নয়, আগের বছরের নভেম্বর মাসে আলিপুরদুয়ারের তৃণমূল নেতাদের সঙ্গে তিনি বৈঠকও করেন, আর তখন থেকেই জল্পনা চলছে তিনি হয়তো দল বদল করতে চলেছেন। আর সেই সব জল্পনার অবসান ঘটিয়ে এবার মুখ্যমন্ত্রীর জনসভায় উপস্থিত জন বার্লা।

দেখুন অন্য খবর